LÝSA – Rokkhátíð samtalsins fer fram í Menningarhúsinu Hofi á Akureyri næstkomandi föstudag og laugardag . Dagskrá hátíðarinnar er fjölbreytt og eru skráðir viðburðir komnir yfir 50 talsins . Dagskrá LÝSU hefst á föstudagsmorgni með Stórþingi ungmenna og málþingi BHM um fjórðu iðnbyltinguna . Setning LÝSU fer fram um hádegisbilið þar sem Halla Björk Reynisdóttir , forseti bæjarstjórnar Akureyrar , setur hátíðina og skemmtikrafturinn og fyrrum borgarstjórinn Jón Gnarr flytur ávarp . Jón segir samkomu eins og LÝSU mikilvæga : „ Hugmyndir verða oft til í samtali . Við Íslendingar erum rosa góð í að halda ræður en við þurfum að læra betur að tala saman . Umræður um stjórnmál og lýðræði eiga að vera skemmtilegar . Fólk heyrir og man betur eftir því sem er skemmtilegt heldur en leiðinlegt . “ Eftir hádegi standa til að mynda SUNN – Samtök um náttúruvernd á Norðurlandi og Samtök fyrirtækja í sjávarútvegi fyrir viðburðum en klukkan 15:30 fær fjölmiðlakonan , Guðrún Sóley Gestsdóttir , til sín góða gesti í sófaspjall undir yfirskriftinni Speglar listin samfélagið ? Í sófann mæta Jón Gnarr , Matthías Tryggvi Haraldsson , listamaður og Hatari , Lóa Hlín Hjálmtýsdóttir , teiknari og tónlistarskona og Harpa Þórsdóttir , safnstjóri Listasafns Íslands . Tónlistarmaðurinn Mugison tekur svo nokkur lög . Hof . á AkureyriMynd : Auðunn Níelsson Laugardagurinn hefst með krafti á fyrirlestrinum Fljúgðu inn í haustið með Sölva Tryggva . Eftir sófaspjallið er komið að uppistandi Snjólaugar Lúðvíksdóttur og svo upphitun Stefáns Hilmarssonar og Jóns Ólafssonar sem verða með spjalltónleika í Hamraborg um kvöldið . Það ættu því allir að finna eitthvað við sitt hæfi á LÝSU en nákvæma dagskrá er að finna á heimasíðu LÝSU .